
PAKAO I PODZEMLJE 


Isus Krist je sišao u podzemlje, sašao nad pakao, osuđenik silazi u pakao: ta dva izraza 
označuju dva različita gesta i pretpostavljaju dva različita stanja. Vrata pakla [podzemlja] do 
kojih je Krist sišao otvorila su se da puste na slobodu svoje sužnje, dok se pakao u koji silazi 
osuđenik zatvara nad njim zauvijek. Riječ je ipak ista, ne slučajem niti nekim samovoljnim 
zbliženjem, već snagom duboke logike i kao izraz jedne velike istine. Podzemlje i pakao 
kraljevstvo su smrti, i bez Krista bi na svijetu postojao samo jedan pakao i jedna sama smrt, 
vječna smrt, smrt u punoj svojoj moći. Ako ima "'druga smrt'"' (Otk 21,8), 


(Otk 21,8) 

8 

A strašljivima, i nevjernima i nečistima, i ubojicama i bludnicima, i vračarima i idolopoklonicima i 
svima lašcima, njima je dio u jezeru, što gori ognjem i sumporom. To je smrt druga. 


odvojiva od prve, onda je to zato što je Krist svojom smrću slomio kraljevanje smrti. Budući 
da je sišao u podzemlje, podzemlje više nije pakao, ali i dalje zadržava njegova obilježja; zato 
se na dan posljednjega suda podzemlje, Had, pridružuje paklu i dobiva svoje prirodno mjesto 
u ognjenom jezeru (Otk 20,14). 


(Otk 20,14) 
14 
I smrt i podzemlje bačeni biše u jezero ognjeno, Ovo je druga smrt, jezero ognjeno. 


Zbog toga, iako predodžbe o paklu u Starom zavjetu ostaju nejasne i nemaju još svoga 
apsolutnog obilježja, Isus Krist ipak preuzima te predodžbe da označi vječno prokletstvo; više 
od slike one su stvarnost onoga što bi svijet bio bez njega. 


STARI ZAVJET 
1. TEMELJNE PREDODŽBE 


1. Podzemlje - obitavalište mrtvih. - U starom Izraelu "'šeol"' je "'saborište zajedničko svih 
živih"' (Job 30,23). 


(Job 30,23) 
23 
Jest, znam: u smrt me hoćeš goniti, u mjesto, gdje se skupljaju svi živi. 


Kao i mnogi drugi narodi, Izrael zamišlja prekogrobni život kao sjenu postojanja, bez 
vrijednosti i radosti. Šeol je okvir koji okuplja te sjene; zamišljaju ga kao grob, "jamu", 
"rupu", "raku" (Ps 30,10; Ez 28,8), 


(Ps 30,10) 
9 

"Sto ti koristi krv moja, kad siđem u podzemni svijet? Slavi li te prah? Navješćuje li on vjernost 
tvoju? 
(Šarićeva Biblija počinje s retkom 1, a druge pokoncilske Biblije retkom 2. Oba su ista, ali drukčije 
prevedena. Napomena Milan Kušnjačić) 


(Ez 28,8) 
8 
Svalit će te u jamu i umrijet ćeš okrutnom smrću pobijenih usred mora. 


u najvećoj dubini zemlje (Pnz 32,22), 


(Pnz 32,22) 

22 

Jer se je rasplamtio oganj gnjeva mojega, bukti do u dubinu bezdana, ždere zemlju i plod njezin, 
popali temelje brdima. 


onkraj podzemnog bezdana (Job 26,5, 38,16 sl), 


(Job 26,5, 38, 16 sl) 

odo je pred njim podzemni svijet, carstvo mrtvih bez pokrova. 

e li prodro ikad do na vrela mora, i jesi li hodio po dnu morskom? 

m li se pred tobom otvorila vrata svijeta mrtvih, i jesi li vidio vrata u noć smrti? 


gdje vlada duboka tmina (Ps 88,7.13) 


(Ps 88,7.13), 

6 

Ti si me rinuo duboko u podzemni svijet, u tmine, u dubine. 

12 

Hoće se u tami navješćivati upravljanje tvoje, pravednost tvoja u zemlji zaboravi? 


gdje je "'svjetlost slična noći najcrnjoj"' (Job 10,21 sl). 


(Job 10,21 sl) 

21 

Prije nego otidem bez povratka u zemlju tamne smrtne sjene, 
22 

U zemlju kao ponoć mračnu, punu sjene smrtne i pometnje, gdje je svjetlost kao tmina najdublja. 


Onamo "padaju" svi živi (Iz 38,18; Ez 31,14); 


(12 38,18) 
18 
Jer ne slavi te carstvo mrtvih, ne hvali te smrt; koji silaze u jamu ne nadaju se tvojoj vjernosti. 


(Ez 31,14) 

14 

Nijedno drvo kraj vode da se više ne bi dizalo previsoko u svojemu rastu i vrha svojega da ne bi 
pružalo do u oblake! Od silnika, što piju vodu, da se više ne bi ni jedan oholio visinom svojom, jer 
su svi posvećeni smrti, moraju dolje u podzemni svijet, dolje k ljudima, što su sišli u jamu." 


odanle nikad više neće izaći (Ps 88,9 sl; Job 7,9). 


(Ps 88,9 sl) 
8 

Udaljuješ od mene prijatelje moje, učini da im omražen budem; uhvaćen sam i ne mogu van. 
9 

Oči se moje gase od bijede; dan la dan vapijem k tebi, Gospode, k tebi pružam ruke svoje: 
10 

Hoćeš na mrtvima još činiti čudesa? Ustaju li sjene, da te slave? 

11 

Je li se u grobu slavi dobro ta tvoja, u carstvu mrtvih vjernost tvoja? 

12 

Hoće se u tami navješćivati upravljanje tvoje, pravednost tvoja u zemlji zaboravi? 


(Job 7,9) 
9 
Kao što se oblak razilazi i nestaje ga, tako tko siđe u grob, neće više nikada doći natrag. 


Ne mogu više slaviti Boga (Ps 6,6), 


(Ps 6,6) 
Đ 
Jer mrtvi ne spominju više tebe; tko će te slaviti u carstvu smrti? 


nadati se u njegovu pravednost (Ps 88,11 sl) 


(Ps 88,11 sl) 

10 

Hoćeš na mrtvima još činiti čudesa? Ustaju li sjene, da te slave? 

11 

Je li se u grobu slavi dobro ta tvoja, u carstvu mrtvih vjernost tvoja? 

12 

Hoće se u tami navješćivati upravljanje tvoje, pravednost tvoja u zemlji zaboravi? 


ili njegovu vjernost (Ps 30,10; Iz 38,18). 


(Ps 30,10) 
9 
"Što ti koristi krv moja, kad siđem u podzemni svijet? Slavi li te prah? Navješćuje li on vjernost 
tvoju? 
(12 38,18) 
18 
Jer ne slavi te carstvo mrtvih, ne hvali te smrt; koji silaze u jamu ne nadaju se tvojoj vjernosti. 


To je posvemašnja napuštenost (Ps 88,6). 


(Ps 88,6) 

bI 

Ostavljen sam među mrtvima, sličan ubijenima, koji počivaju u grobu, kojih se više ne spominješ, 
koji su od ruke tvoje odsječeni. 


2. Sile paklene razmahane nad zemljom. - Sići u to podzemlje sit godina, nakon sretne 
starosti, i ondje biti "pridružen svojim precima"' (Post 25,8) - 


(Post 25,8) 

8 

Tada preminu Abraham, u lijepoj starosti umrije, star i sit života, pa bi pridružen 
ocima svojim. 


to je zajednička sudbina čovječanstva (Iz 14,9-15; Job 3,11-21) i nitko se na to ne može žaliti. 


(Iz 14,9-15) 

9 

Zbog tebe buči svijet mrtvih dolje, očekujući tvoj dolazak. Zbog tebe probudi on sjene, sve knezove 
zemaljske, diže s prijestolja njihovih sve kraljeve naroda. 

10 

Oni svi koliki progovaraju i dovikuju tebi: I ti si postao jadan kao mi, s nama si se izjednačio. 
11 

U podzemni svijet spustio se je sjaj tvoj, žamor harfa tvojih. Prostrt je poda te trulež, crvi su ti 
pokrivač. 

12 

Kako si pao s neba, Svjetlonošo, sine Zorin! Kako si razmrskan na zemlji, ti koji oslabljuješ 
narode! 

13 

Mislio si u sebi: 'Penjem se na nebo, više zvijezda Božjih podižem prijestolje svoje na gori 
skupštine bogova naseljavam se na skrajnjem sjeveru. 

14 

Uzlazim u visine nad oblake, hoću da budem jednak Svevišnjemu!' 

15 

Ali si srušen u podzemni svijet, u najdonji jaz. 


(Job 3,11-21) 

11 

što ne umrijeh u krilu materinu, što ne izdahnuh izlazeći iz utrobe materine? 
pa me koljena prihvatiše, što prsa, da ih dojim? 

pa bih sad ležao u grobu i počivao, spavao bih i bio bih miran, 

mi kraljevima i savjetnicima zemaljskim, što sagradiše sebi grobnice, 

m s knezovima, koji imadoše zlata i kuće svoje napuniše srebra. 

. zašto ne bih kao nedonosće skriveno, kao dijete, što ne ugleda svijetla ? 
ode bezbožnici prestaju bjesnjeti, ondje počivaju, kojima su iscrpli snagu. 
na se odmaraju sužnji i više ne čuju vike nastojnikove. 

ra i veliki ondje su jednaki, i rob je slobodan od gospodara svojega. 


20 

Zašto se daje svjetlost nevoljniku i život onima, koji su tužna srca? 

21 

Oni čeznu za smrću, a ona ne dolazi; traže je većma nego blago zakopano. 


Ali vrlo često šeol ne čeka na taj čas - poput nezasitna čudovišta (Izr 27,20; 30,16) vreba svoj 
plijen i odnosi ga u punoj snazi (Ps 54,16). (ispravno je Ps 55,16 napomena Milan Kušnjačić). 


(Izr 27,20;30,16) 

20 

Carstvo mrtvih i propast ne mogu se zasititi; isto se tako oči čovjeka ne mogu zasititi. 

16 

Grobovi, zatvoreno krilo materino, zemlja, koja ne biva nikada sita vode, i oganj, koji ikada ne 
kaže: "Dosta!" 


(Ps 55,16) 

15 

Neka ih dostigne smrt, neka živi siđu u podzemni svijet, jer je kuća njihova, srce njihovo puno 
zloće. 


"U podne dana svojih" Ezekija vidi kako se otvaraju "'vrata podzemlja" (Iz 38,10). 


(12 38,10) 
10 

"Ja sam mislio: usred života svojega imam da stupim na vrata svijeta mrtvih, da mi se uzme 
ostatak godina mojih. 


Ta provala paklenih sila na "'Zemlju živih" (38,11) 


(Iz 38,11) 

11 

Mislio sam: "Ne smijem više gledati Gospoda, Gospoda u zemlji živih, neću više vidjeti čovjeka 
kod stanovnika na svijetu. 


i jest prava drama i sablazan (Ps 18,6; 88,4 sl). 


(Ps 18,6; 88,4 sl) 

bI 

Okovi pakla pritisli me, pale na me zamke smrti. 

3 

Jer je duša moja puna jada; život je moj blizu carstvu mrtvih. 
4 

Već me broje među one, koji umiru; ja sam kao čovjek bez 

KI 

Ostavljen sam među mrtvima, sličan ubijenima, koji počivaju u grobu, kojih se više ne spominješ, 
koji su od ruke tvoje odsječeni. 

6 

Ti si me rinuo duboko u podzemni svijet, u tmine, u dubine. 


II. PAKAO GREŠNIKA 


Ta je sablazan jedno od pokretala objave. Tragična strana smrti razotkriva nered svijeta, a 
otkriće da je taj nered posljedica grijeha jedna je od osi izraelske religiozne misli. Kako se s 
vremenom svijest o tome učvršćuje, obrisi pakla poprimaju sve zloslutniji izgled. On 
razvaljuje svoje ždrijelo da proguta Koraha, Datana i Abirama (Br 16,32 sl), 


(Br 16,32 sl) 

32 

Zemlja otvori usta svoja i proždrije ih s obiteljima njihovim i sve ljude, što su bili uz Koraha, sa 
svim imetkom njihovim. 

33 

Sa svim, što su imali, siđoše živi u podzemlje, i zemlja se zatvori nad njima. Tako ih nesta iz 
zajednice. 

34 

Svi Izraelci, što su okolo stajali, pobjegoše brže od jauka njihova; jer rekoše: "Da i nas još ne 
proždre zemlja." 


upinje sve svoje sile da proždre 'slavu Siona i mnoštvo mu sa svom grajom i veseljem' (Iz 
5,14), odnosi bezbožnike u užasu (Ps 73,19). 


(Iz 5,14) 

14 

Zato širom otvara carstvo mrtvih požudno ždrijelo svoje i silno razvaljuje zjalo: i silazi u njega sjaj 
Jerusalema, bučno mnoštvo njegovo i tko se veseli u njemu. 


(Ps 73,19) 
19 
Kako najednom potamnješe! Nestade ih; strahota ih upropasti. 


Izrael je poznavao dvije osobito izražajne slike toga strahovitoga kraja: spaljivanje Sodome i 
Gomore (Post 19,23; (pogreška u rječniku, točno je redak 24. napomena Milan Kušnjačić) Am 
4,11; Ps 11,6) 


(Post 19,24) 
24 
Tada pusti Gospod na Sodomu i Gomoru dažd sumpora i ognja od Gospoda, s neba. 


(Am 4,11) 

11 

Učinio sam u vas pustoš kao Bog u Sodomi i Gomori, bili ste kao glavnja, što se 
istregnula iz ognja: ali se vi ne obratiste k meni!" govori Gospod. 


(Ps 11,6) 
6 
On pušta na bezbožnike kišu živa ugljevlja i sumpora; sudbina je njihova ognjeni vjetar. 


i uništenje Tofeta u gehenskoj dolini, mjestu užitka kojemu je bilo suđeno da postane mjestom 
groze, gdje će se vidjeti "trupla ljudi koji se od mene odmetnuše: crv njihv neće umrijeti, i 
njihov se oganj neće ugasiti"' (Iz 66,24). 


(Iz 66,24) 
24 

"Tada će se izlaziti, da se vide mrtva tjelesa ljudi, što su otpali od mene. Crv njihov neće umrijeti, 
oganj se njihov neće ugasiti — bit će oni grdoba svakome tijelu. 


Smrt u ognju i njezino beskonačno trajanje u propasti - to su već evanđeoske slike pakla. To 
više nije, da tako kažemo, "'normalan"' pakao poput šeola, već pakao koji je, može se reći, pao 
s neba, 'koji je došao od Gospoda' (Post 19,24). 


(Post 19,24) 
24 
Tada pusti Gospod na Sodomu i Gomoru dažd sumpora i ognja od Gospoda, s neba. 


U sebi uključuje 'ponor bez dna! i 'ognjenu kišu' (Ps 140,11) - 


(Ps 140,11) 
10 
"Neka padne na njih živo ugljevlje! Neka ih on baci u oganj, u propast, da ne ustanu nikada! 


predodžba šeola i sjećanje na Sodomu - zato što ga je zapalio "dah gnjeva Gospodnjega"' (Iz 
30,33) i 'plamen njegove srdžbe' (30,27). 


(Iz 30,33) 

33 

Jer je odavna podignuto ognjište; i za kralja je pripravljeno. Duboko i široko naslagana su drva s 
ognjem mnogim. Dah Gospodnji kao potok sumporni upalit će ga. 


(Iz 30,27) 

27 

Gle, ime Gospodnje dolazi ovamo iz daljine! — Gnjev njegov gori. Silno uzbuđenje njegovo. Usne 
su mu pune ljutine, jezik mu je oganj, što proždire. 


Taj, grešnicima namijenjeni pakao ne može biti sudbinom pravednicima, pogotovu kad su oni, 
da bi ostali vjerni Bogu, morali podnijeti progonstvo grešnika a ponekad i smrt. Logično je da 
se "iz praha zemljina"' -iz tradicionalnog šeola gdje izmiješani snivaju sveci i bezbožnici - ovi 
drugi bude "'za vječnu gadost"', dok se njihove žrtve bude "'za vječni život"' (Dn 12,2). 


(Dn 12,2) 

2 

Mnogi od onih, koji spavaju u prahu zemaljskom, probudit će a se, jedni na život vječni, drugi na 
sramotu i prijekor vječni. 


I dok Gospodin pravednicima daje njihove nagrade, on oruža "'sve stvorenje da kazni svoje 
neprijatelje" (Mudr 5,17 sl). 


(Mudr 5,17 sl) (iz Franjevačke Biblije, Zagreb, 2010.) 

Svoju će revnost navući kao ratni oklop, naoružati stvorenje za kažnjavanje dušmana; Obući se 
pravdom kao naprsnikom,ustaknuti sud kao šljem; prihvatiti nepobjedivu pravičnost kao štit, svoj 
nenadan gnjev naoštriti kao mač, svemir će s njime zaratiti na bezumne.Dobro naciljane munje 
poletjet će, iz oblaka ko iz jako nategnuta luka sipati na nišan; kao iz njegove pračke, usut će 


osvetna tuča. Vodu će morsku na njih razbjesniti, rijeke će se naglo razliti; silna će vjetrina na njih 
zaurlati, oluja ih izvijati. 


Pakao se više ne smješta u najveću dubinu zemlje, on je - sav svemir što polazi "'u boj protiv 
bezumnika'' (5,20). 


(Mudr 5,20) 
svoj nenadan gnjev naoštriti kao mač, svemir će s njime zaratiti na bezumne. 


Evanđelja prihvaćaju te slike: 'U prebivalištu mrtvih', gdje se "'strašno muči u plamenu", 
bogataš opazi Lazara "'u krilu Abrahamovu'', ali između obojice se provalio neprekoračiv 
ponor, "veliki bezdan'' (Lk 16,23-26). 


(Lk 16,23-26) 

23 

Kad u paklu usred muka svojih podiže oči svoje, vidje izdaleka Abrahama i u krilu njegovu Lazara. 
24 

Tada povika: 'Oče Abrahame, smiluj mi se i pošlji Lazara, neka umoči u vodu vrh prsta svojega i 
rashladi moj jezik; jer trpim veliku muku u ovom plamenu. 

25 

Abraham reče: 'Sjeti se, sinko, tebi je u životu tvojemu bilo dobro, a Lazaru zlo. Sad se on ovdje 
lješi, a ti se mučiš. 

26 

Povrh svega toga zja među nama i vama širok jaz, tako da ni jedan ne moje odavde k vama prijeći, 
ini jedan odatle ovamo doći, i ako bi htio." 


Oganj i bezdan, srdžba neba i zemlja što se otvara, božje prokletstvo i neprijateljstvo 
stvorenja - eto pakla. 


NOVI ZAVJET 
I. KRIST GOVORI O PAKLU 


Isus pripisuje više važnosti propasti života, odvajanju od njega, negoli opisu pakla kakav je 
bio prihvaćen u njegovoj sredini. Možda je smiono iz Isusove prispodobe o opakom bogatašu 
izvoditi neku odlučnu tvrdnju o paklu, ali u svakom slučaju treba ozbiljno shvatiti Isusa kad 
se u ovom pogledu služi najžešćim, najnemilosrdnijim pisamskim slikama: "'ognjena peć, gdje 
će biti plač i škrgut zuba"' (Mt 13,42), 


(Mt 13,42) 
42 
I baciti ih u peć ognjenu. Ondje će biti jauk i škrgut zuba. 


"pakao, gdje njihov crve ne umire i oganj se ne gasi"' (Mk 9,43-48; usp. Mt 5,22), gdje Bog 
može "'i dušu i tijelo uništiti" (Mt 10,28). 


(MK 9,43-48) 

43 

Ako te ruka tvoja sablažnjava, odsijeci je! Bolje je za tebe, da uđeš sakat u život, negoli da s dvije 
ruke ideš u pakao, u oganj neugasivi, 


44 
Gdje crv njihov ne umire, i oganj se ne gasi. 


45 

Ako te noga tvoja sablažnjava, odsijeci je! Bolje je za tebe, da uđeš hrom u život, negoli da te s 
dvije noge bace u pakao, u oganj neugasivi, 

46 

Gdje crv njihov ne umire, i oganj se ne gasi. 

47 

Ako te oko tvoje sablažnjava, iskopaj ga! Bolje je za tebe, da uđeš s jednim okom u kraljevstvo 
Božje, negoli da te s dva oka bace u pakao, 

48 

Gdje crv njihov ne umire i oganj se ne gasi. 


(Mt 5,22) 

22 

A ja vam kažem: Svaki, koji se gnjevi na brata svojega, bit će kriv sudu. Tko rekne bratu svojemu: 
Budalo! bit će kriv visokomu vijeću. A tko mu rekne: Bezbožniče! bit će kriv ognju paklenomu. 


(Mt 10,28) 

28 

Ne bojte se onih, koji doduše mogu ubiti tijelo, ali duše ne mogu ubiti! Nego se bojte onoga, koji 
može dušu i tijelo pogubiti u paklu! 


Težina je tih tvrdnji u tome što ih izriče glavom onaj koji ima vlast baciti u pakao. Isus ne 
govori o paklu samo kao o nekoj prijetećoj stvarnosti, on najavljuje da će sam "'izaslati svoje 
anđele da pokupe iz njegova kraljevstva sve zavodnike i zlikovce te da ih bace u ognjenu peć'' 
(Mt 13,41 sl) 


(Mt 13,41 sl) 

4] 

Sin čovječji izaslat će anđele svoje, i oni će skupiti sve zavoditelje i zlotvore iz kraljevstva njegova 
42 

I baciti ih u peć ognjenu. Ondje će biti jauk i škrgut zuba. 


i izreći će prokletstvo: "Idite od mene, prokleti, u oganj vječni!" (Mt 25,41). 
(Mt 25,41) 
4] 


Tada će reći onima na lijevoj strani: "Idite od mene, prokleti, u oganj vječni, što je pripravljen 
đavlu i anđelima njegovim! 


On, Gospodin, izjavljuje: "Ne poznajem vas" (25,12). 
(Mt 25,12) 
12 


A on reče: "Zaista, kažem vam, ne poznajem vas. 


"Nekorisnog slugu bacite van, u tamu'' (25,30). 


10 


(Mt 25,30) 
30 
A nekorisnog slugu bacite u tamu 'Ondje će biti jauk i škrgut zuba. 


II. ISUS KRIST JE SIŠAO U PODZEMLJE 


Kristov silazak nad pakao [podzemlje] jest članak vjere, i to je doista sigurna datost Novog 
zavjeta. Teško je, istina, odrediti vrijednost nekim tekstovima, npr. što znači to da je "'u duhu 
otišao propovijedati duhovima koji su se nalazili u tamnici, onima koji su nekad bili 
nepokorni..., u vrijeme Noe, kad se gradila lađa" (1 Pt 3,19 sl), 


(1 Pt 3,19 sl) 

19 

U njemu je sišao i propovijedao duhovima, koji su bili u tamnici, 

20 

Koji su nekada bili nevjerni, kad su se u dane Noine oslanjali na dugotrpnost Božju, dok se je 
gradio kovčeg, u kojem se malo, to jest, osam duša, spasilo vodom. 


ali sigurno je da taj Isusov silazak u podzemlje znači u isto vrijeme stvarnost smrti njega kao 
čovjeka i njegovu pobjedu nad njom. Ako ga je "'Bog uskrisio, oslobodivši ga od lanaca smrti 
[podzemlja]"' (a to znači iz šeola, Dj 2,24), 


(Dj 2,24) 
24 
Ali ga Bog odriješio veze smrti, i njega je oživio, jer je bilo nemoguće, da ona njim vlada. 


onda ga je prije tamo bacio, mada ga tim lancima nikada nije prepustio (2,31). 


(Dj 2,31) 

31 

To je on, gledajući proročki, govorio za uskrsnuće Kristovo, da se on neće ostaviti u podzemnom 
svijetu, i da tijelo njegovo neće vidjeti truhlosti. 


Ako je Krist u misteriju uzašašća '"'uzišao iznad svih nebesa", on je i "sišao u donji kraj 
zemlje", i bio mu je potreban taj zloslutni silazak pa da mogne "ispuniti sve"' i kraljevati kao 
Gospodin nad svemirom (Ef 4,9 sl). 


(Ef 4,9 sl) 

9 

A "uzađe" što je, nego da najprije i siđe u donje dijelove zemlje? 
10 


Koji sade, to je onaj, koji i uzađe više sviju nebesa, da ispuni sve. 


Kršćanska vjera ispovijeda da je Isus Krist Gospodin u nebu nakon što je uzišao između 
mrtvih (Rim 10,6-10). 


(Rim 10,6-10) 


6 
A pravda, koja je od vjere, ovako govori: "Nemoj reći u srcu svojemu: Tko će uzići na nebo?" to 


11 


jest, da svede Krista; 


7 

Ili: "Tko će ući U bezdan?" to jest, da izvede Krista iz mrtvih. 

8 

Ali što govori" "Blizu ti je riječ, u ustima tvojim i u srcu tvojemu, " to jest riječ vjere, koju 
propovijedamo. 

9 


Jer ako priznaješ ustima svojim, da je Isus Gospodin, i vjeruješ u srcu svojemu, da ga je Bog 
uskrsnuo od mrtvih, bit će spašen. 

10 

Jer se srcem vjeruje za opravdanje, a ustima se priznaje za spasenje. 


II. RAZVALJENA VRATA PAKLENA 


Svojom smrću Krist je pobijedio posljednjeg neprijatelja - Smrt (1 Kor 15,26), provalio je 
vrata paklena. 


(1 Kor 15,26) 
26 
A kao posljednji će se neprijatelj uništiti smrt; 


Smrt i podzemlje bili su uvijek sasvim razotkriti Božjem pogledu (Am 9,2; Job 26,6), 


(Am 9,2) 

2 

Iako bi provalili u svijet mrtvih, i odatle će ih izvaditi ruka moja. I da bi se popeli do na nebo, i 
odatle ću ih skinuti. 


(Job 26,6) 
6 
Otkriven je pred njim podzemni svijet, carstvo mrtvih bez pokrova. 


a sad su prisiljeni vratiti mrtve što ih drže (Otk 20,13; usp Mt 27,52 sl). 


(Otk 20,13) 

13 

I more dade svoje mrtvace; i smrt i podzemlje dadoše svoje mrtvace; i svaki bi suđen po djelima 
svojim. 


(Mt 27,52 sl) 

52 

Grobovi se otvoriše, i mnoga tjelesa svetih, koji su bili preminuli, uskrsnuše. 

53 

Oni izađoše iz grobova po ukrsnuću njegovu, uđoše u Sveti grad i pokazaše se mnogima. 


Pakao je do Gospodinove smrti bio "'saborište zajedničko svih živih'', sudbonosno odredište 


čovječanstva otjeranog od Boga i nitko nije iz njega mogao izići prije Krista, "'prvenca 
umrlih" (1 Kor 15,20-23), "prvorođenca od mrtvih"' (Otk 1,5). 


12 


(1 Kor 15,20-23) 

20 

A sad je Krist uskrsnuo od mrtvih, prvenac onima, koji usnuše. 

21 

Jer kako po čovjeku smrt, tako dođe i uskrsnuće mrtvih po čovjeku. 

22 

Jer kako u Adamu svi umiru, tako će i u Kristu svi oživjeti. 

23 

Ali svaki u svojemu redu: prvenac Krist; potom oni, koji su Kristovi, i koji vjerovaše u njegov 
dolazak. 


(Otk 1,5) 

5 

I od Isusa Krista, koji je svjedok vjerni, prvorođenac od mrtvih, i vladalac nad kraljevima 
zemaljskim. Njemu, koji nas je ljubio i otkupio nas od grijeha naših krvlju svojom; 


Otkupljenje znači za čovječanstvo, osuđeno u Adamu na smrt i na odvojenost od Boga, 
otvaranje vrata paklenih, dar vječnoga života. Crkva je plod i oruđe te pobjede (Mt 16,18). 


(Mt 16,18) 

18 

Ija tebi kažem: "Ti si Petar. Na toj hridini sagradit ću Crkvu svoju, i vrata paklena neće je 
nadvladati. 


Ali Krist je obećan, i nadaju mu se već prije njegova dolaska. Ukoliko čovjek Starog zavjeta 
prihvaća to obećanje, on vidi kako mu u Podzemlju sviće svjetlo koje postaje sigurnošću. I 
obratno: ukoliko odbija to obećanje, Podzemlje mu postaje paklom, on propada u bezdan u 
kojem je moć Sotone još grozovitija. Najzad, kad se pojavljuje Isus Krist, oni "koji se ne 
pokoravaju Radosnoj vijesti o našem Gospodinu Isusu..., bit će kažnjeni vječnom propašću, 
udaljeni od Gospodnjega lica" (2 Sol 1,8 sl), 


(2 Sol 1,8 sl) 

8 

U ognju plamenim, kad će dati osvetu onima, koji ne poznaju Boga, i koji ne slušaju evanđelja 
Gospodina našega Isusa Krista; 

9 

Koji će trpjeti kaznu, propast vječnu, odbačeni od lica Gospodnjega i od slave sile njegove. 


"u ognjenom jezeru" pridružit će se Smrti i Podzemlju (Otk 20,14 sl). 


(Otk 20,14 sl) 

14 

I smrt i podzemlje bačeni biše u jezero ognjeno, Ovo je druga smrt, jezero ognjeno. 
15 

I tko se ne nađe zapisan u knjizi života, bačen bi u jezero ognjeno. 


13 


Ognjeno jezero 

